**ΕΝΟΤΗΤΑ 34: Η λήξη του Α΄ Παγκόσμιου πολέμου και οι μεταπολεμικές ρυθμίσεις**

Μετά το τέλος του Α’ Παγκοσμίου Πολέμου

**Συνέδριο της Ειρήνης ή συνέδριο του Παρισιού**

**Ποιοι συμμετείχαν** : εκπρόσωποι των νικητών

**Ποιοι δεν συμμετείχαν**: οι ηττημένοι, οι ουδέτεροι και η Σοβιετική Ένωση

**Πότε έγινε**: Ιανουάριος 1919-Ιανουάριος 1920

**Για ποιο λόγο**: για να συζητήσουν τους όρους των συνθηκών ειρήνης.

**Οι αποφάσεις του Συνεδρίου καθορίστηκαν από**

* την ανάγκη αναδιαμόρφωσης του πολιτικού χάρτη της Ευρώπης
* την επιδίωξη της Γαλλίας να εξουθενώσει τη Γερμανία
* την επιθυμία των Δυνάμεων να εγκλωβίσουν το νέο σοβιετικό καθεστώς της Ρωσίας

**Η συνθήκη των Σεβρών (28 Ιουλίου/10 Αυγούστου 1920)**

* Ο σουλτάνος παραχωρούσε την κυριαρχία της Μεσοποταμίας (σημ. Ιράκ), της Παλαιστίνης και της Yπεριορδανίας (σημ. Ιορδανία) στη Βρετανία, ενώ της Συρίας και του Λιβάνου στη Γαλλία.
* Το Κουρδιστάν και η Αρμενία θα γίνονταν ανεξάρτητα κράτη.
* **Τα νησιά Ίμβρος, Τένεδος και η Θράκη μέχρι τα πρόθυρα της Κωνσταντινούπολης παραχωρούνταν στην Ελλάδα.**
* **Επίσης, ο σουλτάνος αναγνώριζε επίσημα την ελληνική κυριαρχία στα νησιά του Β. και Α. Αιγαίου**
* **η Ιταλία παραχωρούσε στην Ελλάδα τα Δωδεκάνησα, εκτός από τη Ρόδο.**
* **Η Αντάντ ανέθετε στην Ελλάδα τη διοίκηση της περιοχής της Σμύρνης για πέντε χρόνια. Στη συνέχεια, οι κάτοικοι της περιοχής θα αποφάσιζαν με δημοψήφισμα για την τύχη της.**
* Τα Στενά τέθηκαν υπό διεθνή έλεγχο. Έτσι, η Οθωμανική αυτοκρατορία διαλυόταν.